【戰況R10】嘉應高昇下仗跑G3 下季劍指國際賽
2024年05月05日 17:43
東網電視
更多新聞短片
潘頓今日大殺四方，贏完一隻又一隻，嚟到第10場二班1200米，佢策騎1.4倍全熱門「嘉應高昇」以晨操姿態狂勝兩個半馬位，今日食出大四喜，更加達成今季第100場頭馬，真係威過威士忌。
賽後，起孖嘅練馬師希斯話「嘉應高昇」今場表現確實出色，下仗會跑6月2日1200米三級賽沙田銀瓶，而隻馬依家先3歲，放眼下年會再進步，將劍指今年12月國際賽。
今場跑第2名為希威森「包裝必勝」，巴度「華麗再勝」跑第3，第4名為艾道拿「美麗奔馳」。
第10場賽果：8-3-11-5
二重彩賽果：8-3(最後賠率6.9)